Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Aholi punktlarini obodonlashtirish sohasida ishlar samaradorligini oshirishga doir qoʻshimcha chora-tadbirlar toʻgʻrisida” 2019-yil 4-iyundagi PQ-4351-son qarori)
(resolution, 2020-03-05)

Oʻzbekiston Respublikasi Prezidentining “Aholi punktlarini obodonlashtirish sohasida ishlar samaradorligini oshirishga doir qoʻshimcha chora-tadbirlar toʻgʻrisida” 2019-yil 4-iyundagi PQ-4351-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Aholi punktlarini obodonlashtirish sohasida ishlar samaradorligini oshirishga doir qoʻshimcha chora-tadbirlar toʻgʻrisida” 2019-yil 4-iyundagi PQ-4351-son qaroriga asosan 2020-yil 1-yanvardan boshlab: a) quyidagilar: Toshkent shahar hokimligi huzuridagi Obodonlashtirish bosh boshqarmasi va Mustaqillik maydonini koʻkalamzorlashtirish, obodonlashtirish va saqlash departamenti, shuningdek, Toshkent shahar hokimligi huzuridagi Obodonlashtirish bosh boshqarmasining ixtisoslashtirilgan boshqarmalari (Fuqarolarga xizmat koʻrsatish boshqarmasidan tashqari) xodimlariga — oylik tarif stavkasining (lavozim maoshining) 30 foizi miqdorida; Toshkent shahar hokimligi huzuridagi Obodonlashtirish bosh boshqarmasining Fuqarolarga xizmat koʻrsatish boshqarmasi, Toshkent shahri tumanlarining obodonlashtirish boshqarmalari, Nukus shahri va shaharlar — viloyat markazlari obodonlashtirish boshqarmalari, viloyat (Qoraqalpogʻiston Respublikasida — respublika) boʻysunuvidagi shaharlar va tumanlar obodonlashtirish boshqarmalari xodimlariga — oylik tarif stavkasining (lavozim maoshining) 15 foizi miqdorida ustama belgilanganligi; b) obodonlashtirish boʻlinmalari xodimlariga ovqatlanish uchun qonun hujjatlarida belgilangan bazaviy hisoblash miqdorining bir baravari miqdorida kompensatsiya toʻlanishi; v) Qoraqalpogʻiston Respublikasi va viloyatlarning tuman va shahar obodonlashtirish boshqarmalari xodimlari uchun mehnatga haq toʻlash boʻyicha tarmoq tarif setkasiga muvofiq mehnatga haq toʻlash miqdorlari Toshkent shahri tumanlarining obodonlashtirish boshqarmalari va Fuqarolarga xizmat koʻrsatish boshqarmasi xodimlari uchun nazarda tutilgan miqdorda belgilanganligi; g) faoliyati hayvonlarning jasadlarini zararsizlantirish va utilizatsiya qilish bilan bevosita bogʻliq boʻlgan obodonlashtirish boshqarmalarining nazoratsiz hayvonlarni tutish boʻlimlari xodimlariga mehnatning zararli sharoitlari uchun — lavozim maoshiga 20 foiz miqdorida ustamalar belgilanganligi maʼlumot uchun qabul qilinsin. 2. Oʻzbekiston Respublikasi Hukumatining ayrim qarorlariga ilovaga muvofiq oʻzgartirish va qoʻshimchalar kiritilsin. 3. Oʻzbekiston Respublikasi Moliya vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Mazkur qarorning bajaralishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov, Oʻzbekiston Respulikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiyot va sanoat vaziri J.A. Qoʻchqorov va Oʻzbekiston Respublikasi uy-joy kommunal xizmat koʻrsatish vaziri M.X. Saliyev zimmasiga yuklansin. 1. Vazirlar Mahkamasining “Obodonlashtirish xodimlarini moddiy ragʻbatlantirishni kuchaytirish chora-tadbirlari toʻgʻrisida” 2009-yil 1-apreldagi 91-son qarorida (Oʻzbekiston Respublikasi QT, 2009-yil, 4-son, 24-modda): a) 1-ilovaning matni quyidagi tahrirda bayon qilinsin: T/r Lavozimlar nomi Tarif koeffitsiyenti Boshqaruv va muhandis-texnik xodimlar 1. Boshqarma boshligʻi 3,217 2. Boshqarma boshligʻi oʻrinbosari 3,026 3. Bosh muhandis 3,026 4. Bosh buxgalter, reja iqtisodiyot boʻlimi boshligʻi 2,855 5. Bosh iqtisodchi, bosh agranom, bosh mexanik, landshaft boʻyicha bosh dizayner, bosh energetik 2,755 6. Boʻlim, xizmat, otryad va uchastka boshliqlari (kadrlar boʻlimi va reja-iqtisod boʻlimidan tashqari) 2,685 7. Kadrlar boʻlimi boshligʻi 2,354 8. Etakchi mutaxassislar: muhandislar va texniklar (barcha mutaxassisliklar boʻyicha), agronom, iqtisodchi, buxgalter, mexanik, landshaft boʻyicha muhandis, dendrolog, ishlab chiquvchi dizayner, loyiha oldi hujjatlarni tayyorlovchi, mexanik, avtokolonnalar boshliqlari 2,354 9. Mutaxassislar: muhandislar va texniklar (barcha mutaxassisliklar boʻyicha), agronom, iqtisodchi, buxgalter, bezatuvchi rassom, mexanik, arxitektor, yuridik maslahatchi, florodizayner, kadrlar boʻlimi inspektorlari 2,037 Asosiy ishlab chiqarish xodimlari 10. 6-razryadli ishchilar: uchastka masteri, brigadir, katta dispetcher 1,881 11. 5-razryadli ishchilar: elektrik, elektr gaz payvandlovchi, tokar, nasos qurilmalari mashinist�, barcha turdagi chilangarlar (jumladan, avtotransport chilangarlari), yuk va maxsus avtomobillar 1-klass haydovchilari, elektr uskunalarini taʼmirlash va xizmat koʻrsatish elektromontyori, gaz payvandlovchi, sozlovchi mexanik, traktorchi, buldozerchi, avariya brigadasi ishchisi, ishchi-bezatuvchi, avtokran mashinistlari, ekskavatorva kompressor mashinisti, shinalarni hisobga olish texnigi, YoMM operatori, avtotransport nazoratchisi, koʻkalamzorlashtiruvchi (koʻkalamzorlashtirish xoʻjaligi ishchisi), maysa oʻruvchi (kichik mexanizatsiya ishchisi), irrigator, avtotransport dispetcheri, yoʻl ishchisi 1,73 12. 4-razryadli ishchilar: elektrik, elektr gaz payvandlovchi, tokar, nasos qurilmalari mashinisti, traktorchi, koʻkalamzorlashtiruvchi (koʻkalamzorlashtirish xoʻjaligi ishchisi), irrigator. elektr uskunalarini taʼmirlash va xizmat koʻrsatish elektromontyori, barcha turdagi chilangarlar (jumladan, avtotransport chilangarlari), oʻziyurar mexanizatsiyalashgan qurilma va transport yigʻishtirish mashinalari mashinisti (haydovchisi), gaz payvandlovchi, stropalchi, sozlovchi mexanik, buldozerchi, duradgor, yuk va maxsus avtomobillar 2-klass haydovchilari, qabriston nazoratchisi, avariya brigadasi ishchisi, obodonlashtirish ishchisi, maysa oʻruvchi (kichik mexanizatsiya ishchisi),shlangchi-purkovchi, dispetcher, yoʻl ishchisi 1,586 13. 3-razryadli ishchilar: elektrik, elektr uskunalarini taʼmirlash va xizmat koʻrsatish elektromontyori, elektr gaz payvandlovchi, barcha turdagi chilangarlar (jumladan, avtotransport chilangarlari), nasos qurilmasi mashinisti, tokar, traktorchi, koʻkalamzorlashtiruvchi (koʻkalamzorlashtirish xoʻjaligi ishchisi), irrigator (ariq va drenaj tizimini qurish va taʼmirlash ishchisi), daydi hayvonlarni tutuvchi ishchilar. gaz payvandlovchi, mirob (ariq-drenaj tizimiga suv berishni tartibga soluvchi ishchi), yuk va maxsus avtomobillar 3-klass haydovchilari, hududlarni qoʻlda yigʻishtiruvchi farrosh, oʻziyurar mexanizatsiyalashgan qurilma va transport yigʻishtirish mashinalari mashinisti (haydovchisi), stropalchi, elektromotorlar motorchisi, buldozerchi, duradgor, bogʻbon, tashqi bezak ishchisi, parklar va bogʻlardagi hojatxonalar farroshi, avariya brigadasi ishchisi, YoMMni quyuvchi, maysa oʻruvchi (kichik mexanizatsiya ishchisi), agrotexnik, yoʻl ishchisi 1,447 14. 2-razryadli ishchilar: elektrik, elektr uskunalarini taʼmirlash va xizmat koʻrsatish elektromontyori, elektr gaz payvandlovchi, nasos qurilmasi mashinisti, tokar, traktorchi, koʻkalamzorlashtiruvchi (koʻkalamzorlashtirish xoʻjaligi ishchisi), barcha turdagi chilangarlar (jumladan, avtotransport chilangarlari), irrigator (ariq va drenaj tizimini qurish va taʼmirlash ishchisi), mirob (ariq-drenaj tizimiga suv berishni tartibga soluvchi ishchi), gaz payvandlovchi, oʻziyurar mexanizatsiyalashgan qurilma va transport yigʻishtirish mashinalari mashinisti (haydovchisi), stropalchi, buldozerchi, duradgor, bogʻbon, tashqi bezak ishchisi, hududlarni qoʻlda yigʻishtiruvchi farrosh, parklar va bogʻlardagi xojatxonalar farroshi, daydi hayvonlarni tutuvchi ishchilar, avariya brigadasi ishchisi, har xil ishlarni bajaruvchi ishchi, yoʻl ishchisi 1,316 15. 1-razryadli ishchilar: irrigator (ariq va drenaj tizimini qurish va taʼmirlash ishchisi), hududlarni qoʻlda yigʻishtiruvchi farrosh, avtochilangar, elektr gaz payvandlovchi, gaz payvandlovchi, koʻkalamzorlashtiruvchi (koʻkalamzorlashtirish xoʻjaligi ishchisi), qabriston qorovuli, daydi hayvonlarni tutuvchi ishchilar, taʼmirlovchi-chilangar, nasos qurilmasi mashinisti, xar xil ishlarni bajaruvchi ishchi. 1,196 Texnik xodimlar: 16. Ombor mudiri, kassir, tibbiy hamshira. 1,881 17. Rahbar kotibasi, ish yurituvchi, dispetcher. 1,447 Xizmat koʻrsatuvchi xodimlar: 18. Yengil avtomobil haydovchisi. 1,316 19. Qorovul, binolar farroshi. 1,0 b) 2-ilovada: 9-bandda: sakkizinchi xatboshi quyidagi tahrirda bayon qilinsin: “Toshkent shahar hokimligi huzuridagi Obodonlashtirish bosh boshqarmasi hamda Mustaqillik maydonini koʻkalamzorlashtirish, obodonlashtirish va saqlash departamenti, shuningdek, ixtisoslashtirilgan boshqarmalar (Fuqarolarga xizmat koʻrsatish boshqarmasidan tashqari) xodimlariga oylik tarif stavkasining (lavozim maoshining) 30 foizi miqdorida ustama belgilanadi”; toʻqqizinchi va oʻninchi xatboshilar chiqarib tashlansin; oʻn birinchi — oʻn uchinchi xatboshilar tegishli ravishda toʻqqizinchi — oʻn birinchi xatboshilar deb hisoblansin; qoʻyidagi mazmundagi toʻqqizinchi — oʻn birinchi xatboshilar qoʻshilsin: “Toshkent shahar hokimligi huzuridagi Obodonlashtirish bosh boshqarmasining Fuqarolarga xizmat koʻrsatish boshqarmasi, Toshkent shahri tumanlarining obodonlashtirish boshqarmalari, Nukus shahri va shaharlar — viloyat markazlari obodonlashtirish boshqarmalari, viloyat (Qoraqalpogʻiston Respublikasida — respublika) boʻysunuvidagi shaharlar va tumanlar obodonlashtirish boshqarmalari xodimlariga — oylik tarif stavkasining (lavozim maoshining) 15 foizi miqdorida ustama belgilanadi; obodonlashtirish boshqarmalari xodimlariga ovqatlanish uchun mehnatga haq toʻlashning qonun hujjatlarida belgilangan bazaviy hisoblash miqdorining bir baravari miqdorida kompensatsiya toʻlanadi; obodonlashtirish boshqarmalari xodimlariga ovqatlanish uchun mehnatga haq toʻlashning qonun hujjatlarida belgilangan bazaviy hisoblash miqdorining bir baravari miqdorida kompensatsiya toʻlanadi; faoliyati hayvonlarning jasadlarini zararsizlantirish va utilizatsiya qilish bilan bevosita bogʻliq boʻlgan obodonlashtirish boshqarmalarining nazoratsiz hayvonlarni tutish boʻlimlari xodimlariga mehnatning zararli sharoitlari uchun — lavozim maoshiga 20 foiz miqdorida ustamalar belgilanadi”; toʻqqizinchi — oʻn birinchi xatboshilar tegishli ravishda oʻn ikkinchi — oʻn toʻrtinchi xatboshilar deb hisoblansin; v) quyidagi mazmundagi 91-band qoʻshilsin: “91. Uzluksiz ish staji quyidagi holatlarda lavozimda ishlashga kirganda: tashkilotlar tugatilgani (qayta tashkil etilgani) yoki shtat qisqargani yoxud doimiy yashash joyi oʻzgargani sababli tashkilotlardan ishdan boʻshagan kundan boshlab uch oydan kechikmay ishga kirganda; oʻz xohishiga koʻra (uzrli sabab boʻyicha), shu jumladan, eri yoki xotini boshqa yashash joyiga oʻtganda (oʻtish vaqti bir oylik muddatga kiritilmaydi) tashkilotlardan ishdan boʻshagan kundan boshlab bir oydan kechikmay ishga kirganda”. 2. Vazirlar Mahkamasining “Toshkent shahrini obodonlashtirish ishlarini tashkil etishni takomillashtirish chora-tadbirlari toʻgʻrisida” 2010-yil 11-noyabrdagi 251-son qarorida (Oʻzbekiston Respublikasi QT, 2009-yil, 4-son, 24-modda): a) 5-ilovaning matni quyidagi tahrirda bayon qilinsin: Lavozim va kasblar nomi Tarif koeffitsiyenti Boshqaruv xodimlari 1. Bosh boshqarma boshligʻi 3,512 2. Bosh boshqarma boshligʻining birinchi oʻrinbosari 3,407 3. Bosh boshqarma boshligʻi oʻrinbosari 3,337 4. Bosh buxgalter, bosh iqtisodchisi 3,277 5. Landshaft boʻyicha bosh dizayner (guruh boshligʻi) 3,217 6. Boʻlimlar boshliqlari (kadrlar boʻlimidan tashqari) 3,026 7. Kadrlar boʻlimi boshligʻi, yuridik maslahatchisi, yetakchi mutaxassislar, yetakchi buxgalter, landshaft boʻyicha bosh muhandis 2,855 8. Umumiy boʻlim boshligʻi, mutaxassislar 2,517 9. Inspektorlar 2,194 Texnik va xizmat koʻrsatish xodimlari 10. Dispetcher, ombor mudiri 1,881 11. Yengil mashina haydovchisi, rahbar kotibasi, ish yurituvchi 1,316 12. Santexnik 1,196 13. Qorovul, tashkilot binolari va hududlari farroshi 1,0 b) 5a-ilova oʻz kuchini yoʻqotgan deb hisoblansin. 3. Vazirlar Mahkamasining “Respublika aholi punktlarini obodonlashtirish ishlarini tashkil etishni takomillashtirish chora-tadbirlari toʻgʻrisida” 2013-yil 10-yanvardagi 4-son qarori (Oʻzbekiston Respublikasi QT, 2013-y., 1-son, 2-modda): a) 2-ilovadagi “Landshaft dizayni guruhi (MTX — 3 kishi)” bloki “Landshaft dizayni guruhi (MTX* — 3 kishi)” bloki bilan almashtirilsin; b) 3-ilovada: “Texnika xavfsizligi muhandisi (1 kishi)” blokidan soʻng “Yuridik maslahatchi (0,5 kishi)” bloki qoʻshilsin; “boshqaruv xodimlari (BX) — 9 kishi” soʻzlari “boshqaruv xodimlari (BX) — 9,5 kishi” soʻzlari bilan almashtirilsin. 4. Vazirlar Mahkamasining “Toshkent viloyati hokimligi huzuridagi “Qaynarsoynur” davlat korxonasini tashkil etish toʻgʻrisida” 2016-yil 30-martdagi 96-son qaroriga kiritilayotgan qoʻshimcha va oʻzgartirish rus tilidagi matnda berilgan. 5. Vazirlar Mahkamasining “Toshkent shahridan oʻtadigan kanallar va ularga tutash hududlarni obodonlashtirish boʻyicha qoʻshimcha chora-tadbirlar toʻgʻrisida” 2019-yil 3-yanvardagi 3-son qarorining 12-bandi quyidagi tahrirda bayon qilinsin: “12. Toshkent shahar kanallaridan foydalanish va ularga tutash hududlarni obodonlashtirish boshqarmasi xodimlariga Vazirlar Mahkamasining Obodonlashtirish xodimlarini moddiy ragʻbatlantirishni kuchaytirish chora-tadbirlari toʻgʻrisida 2009-yil 1-apreldagi 91-son qarorida nazarda tutilgan tartibga muvofiq tarif setkasi hamda mehnatga haq toʻlash va moddiy ragʻbatlantirish tartibi tatbiq etiladi”.